Eesti NSV Kartuli- ja Juurviljakasvatuse Ühistute Liit
Eesti NSV Kartuli- ja Juurviljakasvatuse Ühistute Liit oli Eesti NSV kartuli- ja juurviljakasvatusega tegelevaid organisatsioone ühendav katusorganisatsioon. Liidu ajalugu ulatub aastasse 1920, kui asutati Eesti Kartuliühingute Liit. Kartuliühingute Liidu peaülesanne oli hallata piiritusvabrikuid ning osta kokku ja säilitada söögikartulit ja aedvilja. 1945 nimetati Kartuliühingute Liit ümber Eesti NSV Kartuli- ja Juurviljakasvatuse Ühistute Liiduks. 1946 liideti see liit Põllumajandusliku Ühistegevuse Keskliiduga.